           Cicero løbet

7. – 8. November

Er du klar til at udfordre dine grænser, udforske det ukendte og skabe minder for livet? Så er Årets Vilde CICERO-løb lige noget for dig!
CICERO-løbet er for eventyrlystne unge i alderen 13 til 17 år. Saml dine venner og dan en patrulje med 3-5 personer. Det er en fantastisk mulighed for at styrke båndene, samarbejde og skabe minder, der varer livet ud.
Løbet foregår et sted på Sjælland og starter lørdag eftermiddag og slutter søndag formiddag. Starttidspunkt og nærmere lokation vil blive offentliggjort på et senere tidspunkt..
Pris: 325 kr. 
Tilmelding senest d. 4/10 2026 på vores hjemmeside. Ja, der er meget kort tilmelding men jeg tænker at det nok skal lykkedes.
Merchandise
Du mulighed for at bestille årets CICERO T-shirt til 180kr (som vil blive udleveret efter præmieoverrækkelsen). Så skal du huske at tilmelde dig 2 gange, på vores hjemmeside.
Alle deltagere modtager desuden et gratis mærke ved præmieoverrækkelsen - Her vil det også være muligt at købe noget af vores ekslusive merchandise (ikke T-shirts).

Løbet vil foregå over en enkelt nat og med meget korte afstande mellem posterne – vi tror nemlig på, at det gode adventureløb skabes af posterne frem for distancerne mellem disse. Stress-momentet vil være i højsædet, og du skal nok få sved på panden, hvis du vil vinde over de andre patruljer. Vi bestræber os på at være så moderne som muligt, hvilket vil sige, at du nok kommer til at gå mere efter din smartphone og QR-koder end et kort, og vi vil hellere sætte patruljen til at bygge en raket eller bryde en digital kode end at lade jer bygge et tårn af rafter. Dette betyder ikke, at du ikke vil få mulighed for at vælte rundt i mudder og løbe igennem underskoven for at nå den næste post før den konkurrerende patrulje. Du kan stadig få lov at komme udenfor og slæbe vanddunke rundt på forhindringsbanen – bare rolig. CICERO er et lille adventureløb, men vi lover en ordentlig portion action og udfordringer for dig og din patrulje, når du tager på løb i natten og får masser af oplevelser
Hold dig opdateret, følg os på sociale medier for at få de seneste nyheder om Årets Vilde CICERO-løb. Vi glæder os til at se dig på startlinjen til en weekend fyldt med eventyr, udfordringer og nye venskaber! Vi ser frem til at byde dig velkommen til et eventyr, du sent vil glemme.

